pythainlp/thaigov-v2-corpus-22032023 huggingface dataset:
วันพฤหัสบดีที่ 16 มีนาคม 2566
16/03/2566
รมว.สุชาติ ร่วมคณะ นายก ลงเมืองนราฯ เยี่ยมกลุ่มแรงงานนอกระบบ สร้างงาน เพิ่มทักษะกระตุ้นท่องเที่ยว - เศรษฐกิจชายแดนใต้
รมว.สุชาติ ร่วมคณะ นายก ลงเมืองนราฯ เยี่ยมกลุ่มแรงงานนอกระบบ สร้างงาน เพิ่มทักษะกระตุ้นท่องเที่ยว - เศรษฐกิจชายแดนใต้
วันที่15มีนาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดนราธิวาสเพื่อร่วมพิธีเปิดแพขนานยนต์รองรับการขยายตัวทางเศรษฐกิจการค้าการคมนาคมขนส่งและการท่องเที่ยวและพบปะหัวหน้าส่วนราชการทหารตำรวจผู้นำท้องถิ่นและผู้นำศาสนาในเขตพื้นที่โดยมีนายสนั่นพงษ์อักษรผู้ว่าราชการจังหวัดนราธิวาสผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานบัณฑิตแรงงานจ.นราธิวาสหน่วยงานที่เกี่ยวข้องและชาวบ้านในพื้นที่ร่วมต้อนรับณด่านศุลกากรอ.ตากใบและมหาวิทยาลัยนราธิวาสราชนครินทร์อ.เมืองจ.นราธิวาส
นายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสำคัญกับการส่งเสริมการประกอบอาชีพแก่กลุ่มแรงงานนอกระบบผู้สูงอายุและกลุ่มเปราะบางเพื่อให้เกิดการจ้างงานในระดับพื้นที่สอดคล้องกับนโยบายรัฐบาลที่ได้ให้ความสำคัญกับการส่งเสริมต่อยอดการประกอบอาชีพให้แก่พี่น้องประชาชนโดยเฉพาะที่จังหวัดนราธิวาสถือเป็นเมืองเศรษฐกิจชายแดนที่สำคัญซึ่งรัฐบาลมุ่งเป้าพัฒนาศักยภาพให้เป็นพื้นที่เป้าหมายการพัฒนาเขตพัฒนาเศรษฐกิจพิเศษชายแดน(SEZ)ระยะที่2และกระตุ้นการท่องเที่ยวซึ่งในส่วนของกระทรวงแรงงานได้ให้ความสำคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทำมีอาชีพและรายได้ที่มั่นคง
โอกาสเดียวกันนี้รมว.สุชาติยังได้นำนายกรัฐมนตรีเยี่ยมชมบูธของหน่วยงานในสังกัดกระทรวงแรงงานจังหวัดนราธิวาสโดยได้พบปะให้กำลังใจกับสมาชิกกลุ่มอาชีพที่มาจัดแสดงผลงานจำนวน2กลุ่มกลุ่มแรกเป็นกลุ่มสตรีสานเสื่อกระจูดบ้านโคกพะยอมมีสมาชิก20คนกลุ่มนี้ได้รับการสนับสนุนจากสำนักงานแรงงานจังหวัดนราธิวาสภายใต้โครงการแก้ไขปัญหาความเดือดร้อนด้านอาชีพและกลุ่มที่2เยี่ยมชมผลงานและกิจกรรมการฝึกอาชีพตามโครงการพัฒนาทักษะเฉพาะให้แก่แรงงานนอกระบบที่ถือบัตรสวัสดิการแห่งรัฐปี2566จำนวน2หลักสูตรได้แก่หลักสูตรการประกอบขนมอบและหลักสูตรตัดเย็บเสื้อผ้าสตรีหลักสูตรละ20คนระยะเวลาการฝึก30ชั่วโมงดำเนินการฝึกโดยสถาบันพัฒนาฝีมือแรงงาน25นราธิวาสและเยี่ยมชมนิทรรศการโครงการแรงงานพันธุ์ดีตามวิถีเศรษฐกิจพอเพียงของบริษัทศรีตรังแอโกรอินดัสจำกัด(มหาชน)สาขานราธิวาสที่มาแสดงนิทรรศการผลการดำเนินงานและแสดงผลิตผลทางการเกษตรซึ่งโครงการนี้เพื่อส่งเสริมให้นายจ้างลูกจ้างมีส่วนร่วมในการใช้ทรัพยากรธรรมชาติที่มีอยู่ให้เกิดประโยชน์เพิ่มมูลค่าทางเศรษฐกิจสร้างรายได้และลดภาระค่าใช้จ่ายในครัวเรือนส่งเสริมให้ลูกจ้างสามารถพึ่งพาตนเองได้และมีคุณภาพชีวิตที่ดีอย่างยั่งยืน
พล.อ.ประยุทธ์ฯและรัฐมนตรีฯสุชาติยังได้พบปะกับหัวหน้าส่วนราชการตัวแทนชุมชนกลุ่มแรงงานนอกระบบชาวบ้านในพื้นที่และให้กำลังใจบัณฑิตแรงงานของจังหวัดนราธิวาสที่มาร่วมต้อนรับซึ่งบัณฑิตแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
16มีนาคม2566
วันพฤหัสบดีที่ 16 มีนาคม 2566
16/03/2566
​รองนายกฯ อนุทิน ย้ำรัฐบาลโดยกระทรวงสาธารณสุข เร่งดูแลผู้ป่วยเอดส์ผ่านระบบหลักประกันสุขภาพต่อเนื่องและครอบคลุม สปสช.เตรียมบรรจุชุดตรวจคัดกรองเอชไอวีในสิทธิบัตรทอง
​รองนายกฯ อนุทินย้ำรัฐบาลโดยกระทรวงสาธารณสุข เร่งดูแลผู้ป่วยเอดส์ผ่านระบบหลักประกันสุขภาพต่อเนื่องและครอบคลุม สปสช.เตรียมบรรจุชุดตรวจคัดกรองเอชไอวีในสิทธิบัตรทอง หนุนการตรวจทั่วถึงเข้าสู่การรักษาเร็ว ตอกย้ำเสียงชื่นชมไทยผู้นำการรับมือโรคเอดส์ระดับโลก
วันที่ 16 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้เน้นย้ำถึงนโยบายการดูแลผู้ติดเชื้อเอชไอวี และผู้ป่วยเอดส์ที่ทั่วถึง ซึ่งรัฐบาลโดยกระทรวงสาธารณสุขได้เร่งขับเคลื่อนการดูแลผ่านระบบหลักประกันสุขภาพแห่งชาติ หรือ บัตรทอง เพื่อให้ผู้ป่วยสามารถเข้าถึงการรักษาอย่างเท่าเทียม ไม่ถูกเลือกปฏิบัติ โดยให้ความสำคัญตั้งแต่การให้ความรู้เพื่อป้องกัน การคัดกรองที่ทั่วถึง เพื่อให้ผู้ติดเชื้อรู้ตัวและเข้าสู่กระบวนการรักษาที่รวดเร็ว
ล่าสุดกระทรวงสาธารณสุข โดยสำนักงานหลักประกันสุขภาพแห่งชาติ (สปสช.) อยู่ระหว่างเตรียมบรรจุบริการชุดตรวจคัดกรองการติดเชื้อเอชไอวีด้วยตนเอง ให้อยู่ในระบบบัตรทองด้วย ซึ่งการกำหนดเรื่องนี้ได้ผ่านการอนุมัติจากที่ประชุมคณะกรรมการแห่งชาติว่าด้วยการป้องกันและแก้ไขปัญหาเอดส์ (คช.ปอ.) แล้ว สปสช. อยู่ระหว่างการจัดทำหลักเกณฑ์ต่างๆ ขณะที่กรมควบคุมโรคเตรียมกำหนดวันเริ่มให้บริการ หน่วยบริการที่ประชาชนสามารถรับชุดตรวจและจะประกาศให้ประชาชนทราบต่อไป
น.ส.ไตรศุลี กล่าวว่า การบูรณาการเพื่อดูแลผู้ติดเชื้อเอชไอวี และผู้ป่วยเอดส์ผ่านระบบหลักประกันสุขภาพถ้วนหน้าของประเทศไทย เป็นแนวทางที่ได้รับการชื่นชมจากองค์กรระหว่างประเทศ โดยในเดือน ธ.ค. 65 ที่ผ่านมาโครงการโรคเอดส์แห่งสหประชาชาติ หรือ UNAIDS ได้ชื่นชมไทยในการเป็นผู้นำระดับโลกด้านการรับมือโรคเอดส์ โดย UNAIDS ชื่นชมว่าไทยมีความก้าวหน้าในการป้องกัน ตรวจรักษาและช่วยชีวิตผู้ติดเชื้อ เป็นประเทศแรกในภูมิภาคเอเชีย-แปซิฟิก ที่ได้รับการรับรองว่าขจัดการแพร่เชื้อเอชไอวีจากแม่สู่ลูกได้สำเร็จตั้งแต่ปี 2559 และนับแต่ปี 2553 เป็นต้นมาประเทศไทยมีผู้เสียชีวิตจากโรคเอดส์ลดลงเกือบ2ใน 3 ของอดีต ซึ่งกลไกที่นำไปสู่ความสำเร็จดังกล่าวคือการบูรณาการการดูแล คัดกรอง รักษาผู้ป่วยที่ครอบคลุมผ่านระบบหลักประกันสุขภาพของประเทศ
น.ส.ไตรศุลี กล่าวว่า นอกจากชุดตรวจเชื้อเอชไอวีด้วยตนเองแล้ว สปสช. ยังอยู่ระหว่างเตรียมบรรจุการตรวจคัดกรองโรคไวรัสตับอักเสบ บี และ ซี ให้อยู่ในสิทธิบัตรทองด้วย โดยจะให้ประชาชนทั่วไปที่เกิดก่อน พ.ศ. 2535 สามารถตรวจ 1 ครั้ง ตลอดช่วงชีวิต และส่วนกลุ่มเสี่ยง 5 กลุ่ม (ผู้ติดเชื้อเอชไอวี ผู้ใช้สารเสพติดชนิดฉีด ผู้ต้องขัง บุคลากรสาธารณสุข และชายที่มีเพศสัมพันธ์กับชาย) ตรวจคัดกรองได้ ปีละ 1 ครั้ง ซึ่งการคัดกรองที่ทั่วถึงจะทำให้ผู้ป่วยเข้าสู่การรักษารวดเร็ว ลดการป่วยรุนแรงเช่น ตับแข็ง มะเร็งตับ ซึ่งโรคไวรัสตับอักเสบ ซี ที่มียารักษาให้หายขาดได้และประชาชนกลุ่มเป้าหมายสามารถรับบริการโดยไม่เสียค่าใช้จ่าย
วันพฤหัสบดีที่ 16 มีนาคม 2566
โฆษกรัฐบาลเผย นายกฯ ชื่นชม นักกีฬาเอ็กซ์ตรีมไทย ทำผลงานยอดเยี่ยมได้อันดับ 1 ของการแข่งขัน ในรายการ 7th Asean Open Inline Freestyle Championship ที่ประเทศสิงคโปร์
ครองแชมป์การแข่งขันสเกตอินไลน์ฟรีสไตล์ระดับเอเชียและอาเซียน
วันนี้ (16 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับนักกีฬาเอ็กซ์ตรีมทีมชาติไทย ในการแข่งขันสเกตอินไลน์ฟรีสไตล์ รายการ 7th Asean Open Inline Freestyle Championship ที่ประเทศสิงคโปร์ ทำผลงานได้อย่างยอดเยี่ยม 4 เหรียญทองระดับเอเชีย และ 6 เหรียญทองระดับอาเซียน ซึ่งเป็นการยืนยันถึงศักยภาพทางด้านกีฬาของไทย
โฆษกประจำสำนักนายกรัฐมนตรี กล่าวว่า นักกีฬาเอ็กซ์ตรีมทีมชาติไทยเข้าร่วมการแข่งขัน 5 คน ได้แก่ สุรเชษฐ์ เพิ่มผล, ปณิฐิ พวงสายใจ, ปานเทพ รุจิเรช, ศิรินทร์ทิพย์ รักอักษร และณัฐนันดา ปสุตนาวิน สำหรับผลการแข่งขันของนักกีฬาเอ็กซ์ตรีมทีมชาติไทย ปรากฏว่า ในการแข่งขันระดับอาเซียน ทำผลงานได้ทั้งหมด 6 เหรียญทอง กับ 2 เหรียญเงิน ส่วนการแข่งขันในระดับเอเชีย ทำผลงานได้ทั้งหมด 4 เหรียญทอง กับ 2 เหรียญเงิน ซึ่งรวมกันทั้ง 2 ระดับการแข่งขัน นักกีฬาไทยทำผลงานเป็นอันดับ 1 ของการแข่งขัน ทั้งนี้ มีนักกีฬาจากชาติอาเซียนและเอเชียเข้าร่วมรวม 12 ประเทศ/เขตอาณา ได้แก่ อินโดนีเซีย เมียนมา กัมพูชา มาเลเซีย เวียดนาม ไทย อินเดีย ฮ่องกง ไต้หวัน เกาหลีใต้ ญี่ปุ่น และสิงคโปร์
“นายกรัฐมนตรียินดีและชื่นชมทุกความสำเร็จของนักกีฬาไทย สำหรับการสร้างผลงานที่ยอดเยี่ยม น่าภูมิใจที่คนไทยแสดงศักยภาพ สร้างชื่อเสียงในการแข่งขันระดับโลก รวมถึงเป็นเครื่องสะท้อนให้เห็นถึงความทุ่มเท ตั้งใจฝึกซ้อม ฝึกฝน ของนักกีฬา ทั้งนี้นายกรัฐมนตรีขอบคุณไปถึงทีมงานผู้ฝึกสอน และเป็นผู้อยู่เบื้องหลังความสำเร็จของนักกีฬาด้วย” นายอนุชาฯ กล่าว
วันพฤหัสบดีที่ 16 มีนาคม 2566
16/03/2566
ปลัดฯ ณัฐพล นำทีม MIND เปิดเวทีระดมสมอง ร่างนโยบายเชิงกฎหมาย มุ่งลดการเผาอ้อยให้เป็นศูนย์
ปลัดฯ ณัฐพล นำทีม MIND เปิดเวทีระดมสมอง ร่างนโยบายเชิงกฎหมาย มุ่งลดการเผาอ้อยให้เป็นศูนย์
วันที่ 15 มีนาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมหารือระหว่างส่วนราชการที่เกี่ยวข้องในหัวข้อ “การกำหนดมาตรการบูรณาการกฎหมายที่อยู่ในความรับผิดชอบของ อก. ทั้งหมด เพื่อป้องกันการเผาอ้อยจนเกิดฝุ่นละออง PM 2.5 อย่างเต็มรูปแบบเพื่อลดผลกระทบกับประชาชน” โดยสั่งการให้หน่วยงานต่าง ๆ ร่วมกันระดมความคิดเห็นและข้อเสนอร่างนโยบายเชิงกฎหมาย ทั้งมาตรการต่าง ๆ อาทิ การมอบรางวัลอุตสาหกรรม กฎหมายโรงงาน กฎหมายอ้อยและน้ำตาล กฎหมาย มอก. มาตรการด้านภาษี เพื่อทำให้การเผาอ้อยเป็นศูนย์โดยเร็วที่สุด
โดยมีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยผู้บริหารกระทรวงอุตสาหกรรม และผู้แทนจากกรมโรงงานอุตสาหกรรม สำนักงานมาตรฐานผลิตภัณฑ์อุตสาหกรรม สำนักงานคณะกรรมการอ้อยและน้ำตาลทราย เข้าร่วมด้วย ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
วันพฤหัสบดีที่ 16 มีนาคม 2566
16/03/2566
กรมศุลกากรจับมือกรมธนารักษ์ และบริษัท ธนารักษ์พัฒนาสินทรัพย์ จำกัด (ธพส.) ลงนาม MOU พัฒนาพื้นที่บริเวณท่าเทียบเรือศุลกากร เกาะสีชัง จังหวัดชลบุรี
นายพชร อนันตศิลป์ อธิบดีกรมศุลกากร นายจำเริญ โพธิยอด อธิบดีกรมธนารักษ์ นายนาฬิกอติภัค แสงสนิท กรรมการผู้จัดการ ธพส. ร่วมลงนามบันทึกความเข้าใจเพื่อดำเนินโครงการพัฒนาพื้นที่บริเวณท่าเทียบเรือศุลกากรเกาะสีชัง จ.ชลบุรี
วันนี้ (วันพฤหัสบดีที่ 16 มีนาคม 2566) เวลา 11.00 น. นายพชร อนันตศิลป์ อธิบดีกรมศุลกากร นายจำเริญ โพธิยอด อธิบดีกรมธนารักษ์ นายนาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด ร่วมลงนามในบันทึกความเข้าใจ (MOU) เพื่อดำเนินโครงการพัฒนาพื้นที่บริเวณท่าเทียบเรือศุลกากรเกาะสีชัง จังหวัดชลบุรี โดยมี นายสุรเดช ตรงศิริวิบูลย์ ผู้อำนวยการสำนักงานศุลกากรท่าเรือแหลมฉบัง กรมศุลกากร นางบุษกร ปราบณศักดิ์ ที่ปรึกษาด้านพัฒนาการประเมินราคาอสังหาริมทรัพย์ กรมธนารักษ์ และนายวิวัฒน์ อัศวปยุกต์กุล ผู้อำนวยการอาวุโส ฝ่ายพัฒนาธุรกิจ บริษัท ธนารักษ์พัฒนาสินทรัพย์ จำกัด ร่วมเป็นสักขีพยาน ณ ห้องประชุมภาสกรวงศ์ ชั้น 2 อาคาร 1 กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า กรมศุลกากร มีความตั้งใจ ที่จะพัฒนาปรับปรุงพื้นที่ท่าเทียบเรือศุลกากร ตำบลท่าเทววงษ์ อำเภอเกาะสีชัง จังหวัดชลบุรี บนเนื้อที่ประมาณ 8-1-45.1 ไร่ ให้มีความทันสมัย พร้อมรองรับภารกิจต่าง ๆ ของกรมศุลกากร ได้อย่างมีประสิทธิภาพ เนื่องจาก อาคารสำนักงาน ศูนย์ฝึกอบรมและบ้านพัก มีการชำรุดทรุดโทรมตามอายุการใช้งาน จึงขอความร่วมมือไปยัง กรมธนารักษ์ และบริษัท ธนารักษ์พัฒนาสินทรัพย์ จำกัด (ธพส.) หรือ DAD เพื่อศึกษาความเป็นไปได้ในการพัฒนา พร้อมเสนอแนวทางการพัฒนาปรับปรุง และดำเนินการก่อสร้างบ้านพัก อาคารและศูนย์ฝึกอบรมให้กรมศุลกากรใช้ประโยชน์อาคารเพื่อทดแทนอาคารเดิม โดยกรมศุลกากรจะผูกพันงบประมาณและทำสัญญาเช่าอาคารกับ DAD เป็นระยะเวลา 15 ปี
นายจำเริญ โพธิยอด อธิบดีกรมธนารักษ์ เปิดเผยว่า กรมธนารักษ์ ในฐานะหน่วยงานที่มีหน้าที่ในการปกครอง ดูแล และบำรุงรักษาพื้นที่โครงการ จะดำเนินการอนุญาตให้ใช้พื้นที่โครงการ เพื่อปรับปรุงพื้นที่และก่อสร้างอาคารตามระเบียบและกฎหมายที่ราชพัสดุ
ด้าน นายนาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด เปิดเผยว่า ทางบริษัทฯ ในฐานะผู้พัฒนาที่ดินพื้นที่โครงการ ได้ดำเนินการศึกษาแนวทางการพัฒนาพื้นที่ท่าเทียบเรือศุลกากรอย่างละเอียด และเสนอแนวทางการปรับปรุงให้แก่กรมศุลกากร ซึ่งทางบริษัทฯ มีความเชื่อมั่นว่าแนวทางการพัฒนาที่ทาง บริษัทฯ นำเสนอจะเป็นประโยชน์ต่อทางราชการอย่างยั่งยืนต่อไป
วันพฤหัสบดีที่ 16 มีนาคม 2566
“ดร.สาธิต” เยี่ยมเสริมพลัง อสม. และ จนท.สธ. พร้อมติดตามงาน Food Safety ในพื้นที่ จ.ปทุมธานี
รัฐมนตรีช่วยว่าการกระทรวงสาธารณสุข ลงพื้นที่ จ.ปทุมธานี พบปะ อสม.แจ้งสิทธิประโยชน์ที่ควรได้รับและขอให้รักษาอุดมการณ์จิตอาสา ทำหน้าที่หมอคนแรกอย่างเต็มความสามารถ พร้อมกันนี้ได้เยี่ยมเสริมพลังเจ้าหน้าที่สาธารณสุข ติดตามการให้บริการสุขภาพประชาชน
รัฐมนตรีช่วยว่าการกระทรวงสาธารณสุข ลงพื้นที่ จ.ปทุมธานี พบปะ อสม.แจ้งสิทธิประโยชน์ที่ควรได้รับและขอให้รักษาอุดมการณ์จิตอาสา ทำหน้าที่หมอคนแรกอย่างเต็มความสามารถ พร้อมกันนี้ได้เยี่ยมเสริมพลังเจ้าหน้าที่สาธารณสุข ติดตามการให้บริการสุขภาพประชาชน และมอบประกาศนียบัตร “ตลาดสดน่าซื้อ วิถีใหม่” (New Normal Healthy Market) ระดับ 5 ดาว ให้กับ ตลาดรังสิต การันตีความสะอาด ถูกสุขอนามัย ได้มาตรฐาน
วันนี้ (16 มีนาคม 2566) ที่เทศบาลเมืองคูคต อ.ลำลูกกา จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และคณะผู้บริหาร ลงพื้นที่เยี่ยมเสริมพลังอาสาสมัครสาธารณสุขประจำหมู่บ้าน(อสม.) พร้อมมอบนโยบาย “คนไทยทุกครอบครัวมีหมอประจำตัว 3 คน” และนโยบาย “การขับเคลื่อนฌาปนกิจสงเคราะห์ อสม.” โดยมี นพ.ภุชงค์ ไชยชิน นายแพทย์สาธารณสุขจังหวัดปทุมธานี บุคลากรสาธารณสุขในพื้นที่ และ อสม. กว่า 300 คน ให้การต้อนรับ และกล่าวว่า อสม. เป็นกำลังสำคัญในการขับเคลื่อนระบบสาธารณสุขไทย เป็นหมอคนแรกในการดูแลสุขภาพคนในชุมชน ทำงานเคียงบ่าเคียงไหล่กับบุคลากรสาธารณสุข โดยเฉพาะในสถานการณ์โรคโควิด 19 ซึ่งต้องขอขอบคุณและชื่นชมพลังของ อสม.จ.ปทุมธานี ทั้ง 9,316 คน ทั้งนี้ รัฐบาล และ สธ.ตระหนักถึงความเสียสละและความทุ่มเทของ อสม.ทุกคน จึงดูแลเรื่องขวัญกำลังใจมาอย่างต่อเนื่อง โดยหนึ่งในนั้นคือ ค่าป่วยการ 2,000 บาท ที่จะได้รับในปีงบประมาณ 2567 ทั้งนี้ ขอให้ อสม.ยึดมั่นในอุดมการณ์จิตอาสา ทำหน้าที่อย่างเต็มกำลังความสามารถ และเข้าร่วมโครงการฌาปนกิจสงเคราะห์ อสม.เพื่อเป็นหลักประกันให้กับครอบครัว กรณีเสียชีวิต ซึ่งขณะนี้ จ.ปทุมธานี มี อสม. เข้าโครงการแล้ว 8,604 คน และคู่สมรส 1,649 คน
จากนั้น ดร.สาธิต และคณะ ได้ตรวจเยี่ยมการให้บริการประชาชนและให้กำลังใจบุคลากรสาธารณสุขที่ รพ.สต.คูคต อ.ลำลูกกา รพ.ประชาธิปัตย์ อ.ธัญบุรี และ รพ.คลองหลวง อ.คลองหลวง โดย รพ.สต.คูคต มีผลงานเด่นในการบำบัดยาเสพติดด้วย Matrix Program โดยบูรณาการร่วมกับ รพ.ลำลูกกา และสำนักงานสาธารณสุขอำเภอลำลูกกาใช้กระบวนการมีส่วนร่วมของทุกหน่วยงาน ให้คำปรึกษาโดยผู้เชี่ยวชาญ และติดตามผู้รับการบำบัดตามระยะเวลาที่กำหนด 16 ครั้ง โดยปี 2566 ให้การบำบัดครบแล้ว 1 ราย อยู่ระหว่างการบำบัดอีก 19 ราย ขณะที่รพ.ประชาธิปัตย์ มีผลงานเด่น อาทิ การดูแลผู้ป่วยโควิดแบบไร้รอยต่อ ตั้งแต่การคัดกรอง ดูแลรักษา เจอแจกจบ CI (Community Isolation), HI (Home Isolation) ส่วน รพ.คลองหลวง มีผลงานเด่น อาทิ การดำเนินงาน Home Health Care และ Buddy Nurse ในทุก รพ.สต. และขยายผลไปสู่การดำเนินงานกลุ่มโรคไม่ติดต่ออีกทั้งมีห้องฉุกเฉินที่มีความพร้อมจะพัฒนาเป็น ER คุณภาพ ระดับเขต และมีบุคลากรที่มีผลงานโดดเด่น
ด้านการแพทย์ฉุกเฉินเป็นต้นแบบระดับจังหวัด เป็นต้น
นอกจากนี้ ดร.สาธิต ยังได้ตรวจเยี่ยมการดำเนินงานตามมาตรการอาหารปลอดภัย (Food Safety)ที่ตลาดรังสิต อ.ธัญบุรี โดยได้มอบประกาศนียบัตร “ตลาดสดน่าซื้อ วิถีใหม่” (New Normal Healthy Market) ระดับ 5 ดาว ให้กับ ตลาดรังสิต รับรองการเป็นตลาดสดที่มีความสะอาด ถูกสุขลักษณะ ผ่านเกณฑ์มาตรฐาน 4 ด้าน ได้แก่ ด้านสุขาภิบาลสิ่งแวดล้อม ด้านสุขอนามัยส่วนบุคคล ด้านความปลอดภัยอาหาร และด้านการคุ้มครองผู้บริโภค
************************************************ 16 มีนาคม 2566
วันพฤหัสบดีที่ 16 มีนาคม 2566
กรมเจ้าท่า คุมเข้มอำนวยความสะดวกและความปลอดภัยทางน้ำสร้างความมั่นใจให้กับประชาชนและนักท่องเที่ยว พร้อมร่วมหารือการบริหารจัดการน้ำในพื้นที่
...
กรมเจ้าท่า คุมเข้ม อำนวยความสะดวกและความปลอดภัยทางน้ำสร้างความมั่นใจให้กับประชาชนและนักท่องเที่ยว พร้อมร่วมหารือการบริหารจัดการน้ำในพื้นที่
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กำกับ และอำนวยความสะดวกและความปลอดภัยทางน้ำแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สำนักงานเจ้าท่าภูมิภาคสาขาหนองคาย ได้มอบให้เจ้าหน้าที่ ออกหน่วยบริการประชาชนเคลื่อนที่ พร้อมจัดอบรมสอบความรู้เพื่อรับประกาศนียบัตรผู้ทำการในเรือ และประชาสัมพันธ์ สร้างความรู้ ความเข้าใจ ตามพระราชบัญญัติการเดินเรือในน่านน้ำไทยฯ และข้อกฎหมายที่เกี่ยวข้อง ให้แก่ผู้ประกอบการเรือ และประชาชนทั่วไป โดยมีผู้เข้าอบรมจำนวน 71 คน ณ บริเวณท่าเรือเทศบาล อ.บึงโขงหลง จ.บึงกาฬ เพื่อเป็นแนวทาง ในการปฏิบัติเรื่องต่างๆ ได้อย่างถูกต้อง พร้อมกันนี้ ได้จัดเจ้าหน้าที่ออกตรวจตราความปลอดภัยตามท่าเทียบเรือ ต่าง ๆ ดังนี้
1.ท่าเรือวัดพระธาตุหล้าหนอง เรือโดยสาร 7 ลำ ผู้โดยสาร 185 คน
2.ท่าเรือเทศบาลตำบลบึงโขงหลง เรือโดยสาร 115 ลำ ผู้โดยสาร 623 คน
3.ท่าเรือทะเลบัวแดง เรือโดยสาร 54 ลำ ผู้โดยสาร 587 คน
4.ท่าเรือด่านศุลกากรบึงกาฬ เรือโดยสาร 6 ลำ เที่ยวไป 1 เที่ยว และเที่ยวกลับ 2 เที่ยว ผู้โดยสาร 36 คน
5.ท่าเรือศุลกากรปากชม เรือโดยสาร 5 ลำ เที่ยวไป 4 เที่ยว และเที่ยวกลับ 5 เที่ยว ผู้โดยสาร 67 คน
สำนักงานเจ้าท่าภูมิภาคสาขานครพนม ได้จัดเจ้าหน้าที่ออกตรวจตราความปลอดภัยตามท่าเทียบเรือ ต่าง ๆ ดังนี้
1. ท่าเทียบเรือและโดยสารเทศบาลนครพนม อำเภอเมืองนครพนม จังหวัดนครพนม เรือโดยสาร 3 ลำ ขาเข้า 9 เที่ยว ขาออก 11 เที่ยว ผู้โดยสาร 410 คน
2. ท่าเทียบเรือบ้านโพธิ์ชัย ตำบลไผ่ล้อม อำเภอบ้านแพง จังหวัดนครพนม เรือโดยสาร 6 ลำ ขาเข้า 4 เที่ยว ขาออก 4 เที่ยว ผู้โดยสาร 268 คน
พร้อมกันนี้ เจ้าหน้าที่ได้ทำการตรวจเช็คความพร้อมของเรือโดยสาร และอุปกรณ์ประจำเรือโดยสารให้ครบถ้วนอยู่เสมอ ก่อนรับผู้โดยสาร และได้ประชาสัมพันธ์ผู้ควบคุมเรือโดยสารและผู้โดยสารให้ปฏิบัติตามคำแนะนำของเจ้าหน้าที่อย่างเคร่งครัดเพื่อความปลอดภัย และสำนักงานเจ้าท่าภูมิภาคสาขาขอนแก่น ได้ร่วมประชุมแลกเปลี่ยนข้อคิดเห็นเกี่ยวกับการกำหนดนโยบายเชิงพื้นที่ด้านการบริหารจัดการแหล่งน้ำขนาดเล็กนอกเขตชลประทาน "น้ำแก้จน ทุกคนมี น้ำ" ณ ห้องประชุมแก่นเมือง ศาลากลางจังหวัด ขอนแก่น โดยที่ประชุมเล็งเห็นว่า ปัญหาที่ต้องเร่งแก้ไขในพื้นที่จังหวัดขอนแก่น คือปัญหาการกักเก็บน้ำ เนื่องจากในปี 2566 - 2569 พื้นที่จะประสบปัญหาภัยแล้งรุนแรง และในปี 2570 - 2571 จะประสบปัญหาน้ำท่วมเนื่องจากปริมาณน้ำฝนมากเป็นพิเศษ ดังนั้น เพื่อแก้ไขปัญหาให้เหมาะสมกับสภาพและสถานการณ์ปัจจุบัน คณะกรรมาธิการการแก้ปัญหาความยากจนและลดความเหลื่อมล้ำ วุฒิสภา เห็นว่าการดำเนินการสร้างพื้นที่เก็บกักน้ำ ในรูปแบบ "ฝายแกนดินซีเมนต์ " เป็นวิธีที่เหมาะสมกับพื้นที่ อีกทั้งการก่อสร้างใช้งบประมาณน้อย โครงสร้างมีความมั่นคงแข็งแรงและมีอายุการใช้งานได้หลายปี สามารถดำเนินการได้ทั้งในลำน้ำขนาดเล็กและลำน้ำขนาดใหญ่ สามารถเก็บกักน้ำไว้ใช้ประโยชน์ในช่วงหน้าแล้งได้อย่างมีประสิทธิภาพ พบเห็นความไม่ปลอดภัยทางน้ำ โทรแจ้งสายด่วนกรมเจ้าท่า 1199 ตลอด 24 ชั่วโมง
วันพฤหัสบดีที่ 16 มีนาคม 2566
ข่าวสารการลงพื้นที่ตรวจราชการ จังหวัดระนอง
วันพฤหัสบดีที่ 16 มีนาคม 2566
​นายกฯ ตรวจติดตามสภาพปัญหาขาดแคลนน้ำอุปโภค บริโภค จ.ระนอง ย้ำหน่วยงานที่เกี่ยวข้องเร่งช่วยเหลือดูแล แก้ไขปัญหาการขาดแคลนน้ำ บรรเทาความเดือดร้อนประชาชนในพื้นที่โดยเร็ว
วันพฤหัสบดีที่ 16 มีนาคม 2566
16/03/2566
อำเภอแม่ใจสร้างสุข แก้วิกฤตแล้งซ้ำซาก ด้วย Big data ภูมิศาสตร์และภูมิสังคม จับมือมหาวิทยาลัยพะเยา ขับเคลื่อนฐานข้อมูลภูมิศาสตร์และภูมิสังคมขยายผลสร้างสุขทุกหมู่บ้าน
แม่ใจสร้างสุข แก้วิกฤตแล้งซ้ำซาก ด้วย Big data ภูมิศาสตร์และภูมิสังคม “นายอำเภอแม่ใจจับมือมหาวิทยาลัยพะเยา” ขับเคลื่อนฐานข้อมูลภูมิศาสตร์และภูมิสังคมขยายผลสร้างสุขทุกหมู่บ้าน
เมื่อวันที่ 15 มี.ค. 66 นายพีรัช จันธิมา นายอำเภอแม่ใจ จังหวัดพะเยา เปิดเผยว่า กระทรวงมหาดไทย โดยท่านผู้ว่าราชการจังหวัดพะเยา และทุกจังหวัดทั่วประเทศ ได้มีเจตนารมณ์อันแน่วแน่ในการเสริมสร้างความยั่งยืนให้กับประเทศไทยและพี่น้องประชาชนคนไทย ด้วยการประกาศเจตนารมณ์ “76 จังหวัด 76 คำมั่นสัญญา เพื่อการพัฒนาที่ยั่งยืน” ร่วมกับองค์การสหประชาชาติประจำประเทศไทย ซึ่งภายหลังจากการประกาศเจตนารมณ์ดังกล่าว จังหวัดพะเยาได้มีนโยบายในการขับเคลื่อนการเสริมสร้างคุณภาพชีวิตที่ดี สร้างความสุขที่ยั่งยืนให้กับพี่น้องประชาชนในพื้นที่ ด้วยการน้อมนำพระราชปณิธานของพระบาทสมเด็จพระเจ้าอยู่หัวที่ทรงมุ่งมั่นในการสืบสาน รักษา และต่อยอดพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อทำให้ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง ด้วยการระดมและจับมือสร้าง Partnership ตามเป้าหมายการพัฒนาที่ยั่งยืน (UN SDGs) ข้อที่ 17 เพื่อจัดทำข้อมูล Big Data ภูมิศาสตร์และภูมิสังคมของพื้นที่
“อำเภอแม่ใจ ได้จัดให้มีการประชุมจัดทำข้อมูล Big Data ภูมิศาสตร์และภูมิสังคมของหมู่บ้านในพื้นที่อำเภอแม่ใจ โดยได้รับความร่วมมือจากคณาจารย์มหาวิทยาลัยพะเยา ประกอบด้วย ผู้ช่วยศาสตราจารย์ ดร.นิติ เอี่ยมชื่น คณะเทคโนโลยีสารสนเทศและการสื่อสาร รองศาสตราจารย์ ดร.สิทธิศักดิ์ ปิ่นมงคลกุล คณะวิทยาศาสตร์ รองศาสตราจารย์ ดร.สิทธิชัย พิมลศรี คณะพลังงานและสิ่งแวดล้อม ดร.ขวัญสิรินภา ธนะวงศ์ คณะวิศวกรรมศาสตร์ พร้อมด้วยส่วนราชการของอำเภอแม่ใจที่เกี่ยวข้อง เข้าร่วมการประชุมขับเคลื่อนโครงการรวมพลังแผ่นดิน “แม่ใจ รักษ์ดิน” Road to World Soil Day กิจกรรมจัดเก็บข้อมูลที่เป็นระบบสารสนเทศ Big Data ภูมิศาสตร์และภูมิสังคมของแต่ละหมู่บ้านสู่ภาพรวมของอำเภอแม่ใจ โดยเริ่มต้นด้วยการประมวลข้อมูลหมู่บ้านในพื้นที่ตำบลแม่สุก เป็นต้นแบบในการศึกษาขอบเขตลุ่มน้ำแม่สุก ในเรื่อง “การบริหารจัดการน้ำอย่างยั่งยืนด้วยระบบอัจฉริยะ (Smart Water Solution) เพื่อเพิ่มประสิทธิภาพการใช้น้ำในพื้นที่วิกฤตภัยแล้งซ้ำซากทางการเกษตร ลุ่มน้ำอิงตอนบน จังหวัดพะเยา” ซึ่งได้ดำเนินการจัดทำขอบเขตลุ่มน้ำในทุกตำบล” นายอำเภอแม่ใจ กล่าว
นายพีรัช จันธิมา นายอำเภอแม่ใจ กล่าวเพิ่มเติมว่า การทำ Big Data ภูมิศาสตร์และภูมิสังคมหมู่บ้านนี้ จะทำให้อำเภอแม่ใจและทุกหน่วยงานที่เกี่ยวข้องสามารถเข้าถึงข้อมูลอย่างครบถ้วนสมบูรณ์ มีเป้าหมายในการพัฒนาศักยภาพของพื้นที่ซึ่งเป็นรากฐานในการดำเนินโครงการหรือกิจกรรมให้มีประสิทธิภาพ โดยการน้อมนำหลักทรงงาน “การศึกษาข้อมูลอย่างเป็นระบบ” ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ในการขับเคลื่อน โดยทรงให้หลักการไว้ว่า การจะทำโครงการหรืองานใดนั้น “ต้องศึกษาข้อมูลรายละเอียดอย่างเป็นระบบจากข้อมูลพื้นฐานในเบื้องต้นจากเอกสาร แผนที่ สอบถามจากเจ้าหน้าที่ นักวิชาการ และราษฎรในพื้นที่ให้ได้รายละเอียดที่เป็นประโยชน์ครบถ้วน” ซึ่งทางอำเภอแม่ใจได้นำหลักการทรงงานนี้ เป็นหัวใจ เป็นหลักการสำคัญในการดำเนินโครงการตามภารกิจของกระทรวงมหาดไทย เพื่อการพัฒนาที่ยังยืนต่อไป
วันพฤหัสบดีที่ 16 มีนาคม 2566
16/03/2566
ผู้ตรวจทาวันฯ ลงใต้เร่งขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
ผู้ตรวจทาวันฯ ลงใต้เร่งขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
เมื่อวันที่ 13 มีนาคม 2566 เวลา 14.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดสตูลและเจ้าหน้าที่ฯ ลงพื้นที่ตรวจเยี่ยมและให้คำปรึกษา ห้างหุ้นส่วนจำกัด ทุ่งนุ้ยศิลาทอง ประกอบกิจการเหมืองแร่ ผลิตและจำหน่ายหิน ชนิดหินปูนเพื่ออุตสาหกรรมก่อสร้าง ตั้งอยู่ที่ตำบลทุ่งนุ้ย อำเภอควนกาหลง จังหวัดสตูล และเข้าเยี่ยมชมวิสาหกิจชุมชนกลุ่มเลี้ยงผึ้งชันโรง บ้านหัวกาหมิง ได้รับสนับสนุนงบประมาณจากกองทุนพัฒนาหมู่บ้านรอบพื้นที่เหมืองแร่ของห้างหุ้นส่วนจำกัด ทุ่งนุ้ยศิลาทอง สนับสนุนวัสดุและอุปกรณ์ที่เกี่ยวข้องต่อการเลี้ยงผึ้งชันโรง เป็นการดูแลชุมชนรอบเหมืองแร่ การดูแลรักษาสิ่งแวดล้อม รวมถึงการกระจายรายได้ให้กับชุมชน โดยเป็นศูนย์การเรียนรู้การเลี้ยงผึ้งชันโรง สนับสนุนให้คนในชุมชนเข้ามาเรียนรู้ และในปี 2566 ได้เข้าร่วมโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ซึ่งอยู่ระหว่างดำเนินการส่งเสริมพัฒนาผลิตภัณฑ์และบรรจุภัณฑ์ต้นแบบ อาทิ สบู่และน้ำผึ้งชันโรง หลังเสร็จสิ้นโครงการฯ คาดว่าจะสามารถสร้างรายได้ให้แก่ชุมชนไม่น้อยกว่า 3 แสนบาท
ทั้งนี้ผู้ตรวจราชการฯ ได้มอบหมายให้สำนักงานอุตสาหกรรมจังหวัดสตูล ประสานงานกับสำนักงานมาตรฐานผลิตภัณฑ์อุตสาหกรรม เพื่อผลักดันให้เกิดมาตรฐานผลิตภัณฑ์ชุมชน น้ำผึ้งชันโรง การควบคุมรักษาคุณภาพของน้ำผึ้งชันโรงตลอดกระบวนการผลิต และส่งเสริมประชาสัมพันธ์หาช่องการจัดจำหน่ายผลิตภัณฑ์ให้เป็นที่รู้จักมากยิ่งขึ้นต่อไป
ต่อมาในเวลา 19.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม เข้าร่วมพบปะหารือ (Dinner Talk) ร่วมกับ หน่วยงานสภาอุตสาหกรรมจังหวัดสตูล หอการค้าจังหวัดสตูล และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสตูล ณ ห้องประชุมสภาอุตสาหกรรมจังหวัดสตูล เพื่อชี้แจงการดำเนินการขับเคลื่อนนโยบายสำคัญของรัฐบาล กระทรวงอุตสาหกรรม สู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ ทั้งนี้ได้เน้นย้ำให้ สำนักงานอุตสาหกรรมจังหวัดสตูล บูรณาการทำงานร่วมกับ ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสตูล สนับสนุนและส่งเสริมด้านสินเชื่อให้แก่ผู้ประกอบการวิสาหกิจขนาดกลางและขนาดย่อม (SMEs) ในการพัฒนาต่อยอดธุรกิจให้เกิดความยั่งยืน โดยที่ผ่านมาพบปัญหาวงเงินสินเชื่อกองทุนฯ เต็มครบจำนวนในระยะเวลาอันสั้น และรวมถึงการยื่นขอสินเชื่อผ่านระบบออนไลน์ มีระยะเวลาในการตรวจเครดิตบูโรนาน ทำให้เกิดความล่าช้าในการพิจารณาความเป็นไปได้ของการอนุมัติวงเงิน รวมทั้งบูรณาการข้อมูลและการทำงานร่วมกันเพื่อให้เกิดการขับเคลื่อนตามนโยบาย MIND ให้เกิดผลสัมฤทธิ์อย่างเป็นรูปธรรมควบคู่ไปกับการบริหารจัดการทรัพยากรในพื้นที่ ลดการสร้างผลกระทบทางสิ่งแวดล้อม การส่งเสริมพัฒนาธุรกิจวิสาหกิจชุมชน SMEs อุตสาหกรรมของจังหวัดสตูลให้เข้มแข็ง และอยู่ร่วมกับชุมชนได้ยั่งยืนต่อไป
วันพฤหัสบดีที่ 16 มีนาคม 2566
เดินหน้า “สร้างเครือข่ายวัฒนธรรมเข้มแข็ง” วธ. จับมือเครือข่ายวัฒนธรรม-ผู้นำชุมชน-หน่วยงานวัฒนธรรมทั่วประเทศ เรียนรู้เทคนิค บริหารชุมชน ผลักทุนทางวัฒนธรรมสร้างมูลค่าเพิ่มทางเศรษฐกิจ
เดินหน้า “สร้างเครือข่ายวัฒนธรรมเข้มแข็ง” วธ. จับมือเครือข่ายวัฒนธรรม-ผู้นำชุมชน-หน่วยงานวัฒนธรรมทั่วประเทศ เรียนรู้เทคนิค บริหารชุมชน ผลักทุนทางวัฒนธรรมสร้างมูลค่าเพิ่มทางเศรษฐกิจ เริ่มอบรมนำร่อง 2 รุ่น ณ จังหวัดปทุมธานีและจังหวัดพระนครศรีอยุธยา
เดินหน้า “สร้างเครือข่ายวัฒนธรรมเข้มแข็ง” วธ. จับมือเครือข่ายวัฒนธรรม-ผู้นำชุมชน-หน่วยงานวัฒนธรรมทั่วประเทศ เรียนรู้เทคนิค บริหารชุมชน ผลักทุนทางวัฒนธรรมสร้างมูลค่าเพิ่มทางเศรษฐกิจ เริ่มอบรมนำร่อง 2 รุ่น ณ จังหวัดปทุมธานีและจังหวัดพระนครศรีอยุธยา ในเดือนมีนาคมนี้
นางยุพา ทวีวัฒนะกิจบวร กล่าวว่า กระทรวงวัฒนธรรม (วธ.) ได้จัดโครงการพัฒนาศักยภาพเครือข่ายทางวัฒนธรรมและผู้นำชุมชนคุณธรรมฯ ในการสืบสาน รักษา ต่อยอด ศาสตร์พระราชา แก่แกนนำเครือข่ายทางวัฒนธรรมและผู้นำชุมชนคุณธรรมฯ และเจ้าหน้าที่สำนักงานวัฒนธรรมจังหวัดที่รับผิดชอบงานเที่ยวชุมชนยลวิถี ให้ดำเนินการยกระดับชุมชนคุณธรรมฯ เป็นชุมชนคุณธรรมฯ “เที่ยวชุมชน ยลวิถี” เกิดการเรียนรู้เทคนิค วิธีการบริหารจัดการชุมชน การนำ “ทุนทางวัฒนธรรม” ที่มีอยู่ในพื้นที่ มาสร้างมูลค่าเพิ่มทางเศรษฐกิจ และเกิดการแลกเปลี่ยนเรียนรู้ระหว่างชุมชน โดยกิจกรรม ประกอบด้วย การบรรยายถ่ายทอดความรู้ จาก Local Alike ทีมวิทยากรมืออาชีพ และวิทยากรผู้นำตลาดน้ำ เรียนรู้เทคนิคค้นหาและคัดเลือกทุนทางวัฒนธรรม วิธีการต่อยอดทุนทางวัฒนธรรม 5F รวมถึงการอบรมเชิงปฏิบัติการ จำนวน 3 วัน ณ พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว จังหวัดปทุมธานี ลงพื้นที่ศึกษาดูงาน ณ ตลาดน้ำกรุงเก่าวัดท่าการ้อง จังหวัดพระนครศรีอยุธยา และพิพิธภัณฑ์การเกษตรเฉลิมพระเกียรติฯ จังหวัดปทุมธานี โดยกำหนดจัดโครงการดังกล่าว เป็น 2 รุ่น ประกอบด้วย รุ่นที่ 1 ระหว่างวันที่ 9 - 12 มีนาคม 2566 มีผู้เข้าร่วม 36 จังหวัด ๆ ละ 4 คน รวม 144 คน และ รุ่นที่ 2 ระหว่างวันที่ 16 - 19 มีนาคม 2566 มีผู้เข้าร่วม จำนวน 40 จังหวัด ๆ ละ 4 คน รวม 160 คน
ปลัด วธ. กล่าวว่า การดำเนินโครงการดังกล่าว เป็นไปตามยุทธศาสตร์ชาติ 20 ปี ของรัฐบาลที่มุ่งขับเคลื่อนโมเดลเศรษฐกิจใหม่ BCG และ Soft Power ของไทย เพิ่มขีดความสามารถในการแข่งขัน ยกระดับการท่องเที่ยวชุมชน สร้างงาน สร้างอาชีพ สร้างรายได้ ระบบเศรษฐกิจฐานรากของชุมชน/ท้องถิ่นมีความเข้มแข็ง สอดคล้องกับ วธ. ปรับบทบาทจากกระทรวงสังคม สู่กระทรวงสังคมกึ่งเศรษฐกิจ ขับเคลื่อนชุมชนอย่างต่อเนื่องผ่านกิจกรรมรูปแบบการท่องเที่ยววิถีใหม่ สไตล์ New Normal ยกระดับการท่องเที่ยวชุมชน ภายใต้การดำเนินงาน “เที่ยวชุมชน ยลวิถี” และเห็นถึงความสำคัญให้บุคลากรที่เกี่ยวข้อง ตั้งแต่ผู้นำชุมชน เครือข่าย ตลอดจนนักวิชาการของสำนักงานวัฒนธรรมจังหวัด ให้เป็นผู้ที่มีองค์ความรู้เกี่ยวกับการส่งเสริมการท่องเที่ยวชุมชนที่ถูกต้อง มีแนวทาง เทคนิค และวิธีการ ที่จะนำไปประยุกต์ใช้ให้เกิดผลที่เป็นรูปธรรมในพื้นที่ได้อย่างมีประสิทธิภาพ
“หวังเป็นอย่างยิ่งว่า การอบรมในครั้งนี้ จะเป็นการจุดประกายความคิด และจุดไฟในการทำงานให้แก่ทุกๆ ท่าน ขอให้นำความรู้ แนวคิด ทักษะ และประสบการณ์ที่ได้รับ นำไปปรับใช้กับการทำงานในชุมชนของท่าน พร้อมทั้งขอให้ขยายแนวคิด ต่อยอดความรู้ไปสู่เพื่อนสมาชิก และแกนนำ ในชุมชนของท่านหรือพื้นที่ใกล้เคียง เพื่อให้เกิดเครือข่ายชุมชนท่องเที่ยวที่เข้มแข็ง มีความพร้อมที่จะเผชิญกับวิกฤตการณ์ ความเสี่ยง หรือภัยคุกคามใดๆ โดยคนในชุมชน มีภูมิคุ้มกัน สามารถเรียนรู้ ปรับตัว และสามารถพึ่งพาตนเองได้อย่างมั่นคง และยั่งยืน” นางยุพา กล่าว
วันพฤหัสบดีที่ 16 มีนาคม 2566
ครม. ไฟเขียว ลดค่าซื้อก๊าซหุงต้ม เพิ่มเป็น 100 บาท/คน/3 เดือน ช่วง เม.ย. - มิ.ย. 66 สำหรับผู้ได้รับสิทธิสวัสดิการแห่งรัฐ ปี 65
.....
ที่ประชุม ครม. (14 มี.ค. 66) เห็นชอบมาตรการบรรเทาผลกระทบราคาก๊าซปิโตรเลียมเหลว (LPG) โครงการยกระดับ ความช่วยเหลือส่วนลดค่าซื้อก๊าซหุงต้ม สำหรับผู้ได้รับสิทธิสวัสดิการแห่งรัฐ 7.5 ล้านราย วงเงินรวม 150 ล้านบาท
.
โดยปรับเพิ่มความช่วยเหลือส่วนลดค่าซื้อก๊าซหุงต้ม จากมติครม. เมื่อวันที่ 28 ก.พ 66 จากเดิม 80 บาท/คน/3 เดือน เพิ่มอีก 20 บาท/คน/3 เดือน รวมเป็น 100 บาท/คน/3 เดือน ในช่วงเดือนเม.ย. – มิ.ย. 66 เพื่อบรรเทาผลกระทบจากราคา LPG ที่อยู่ในระดับสูงและลดภาระค่าครองชีพสำหรับกลุ่มผู้มีรายได้น้อย โดยคาดว่าผู้ได้รับสิทธิสวัสดิการแห่งรัฐกลุ่มใหม่จะเริ่มใช้สิทธิได้ใน วันที่ 1 เม.ย. 66 นี้
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 16 มีนาคม 2566
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตำแหน่งนักทรัพยากรบุคคล และนักจัดการงานทั่วไป ระดับชำนาญการ และระดับชำนาญการพิเศษ ครั้งที่ 1/2566
รองปลัดกระทรวงเกษตรและสหกรณ์เป็นประธานในการประชุมคณะกรรมการประเมินบุคคลตำแหน่งนักทรัพยากรบุคคล และนักจัดการงานทั่วไป ระดับชำนาญการ และระดับชำนาญการพิเศษ ครั้งที่ 1/2566
เมื่อวันพุธที่ 15 มีนาคม พ.ศ. 2566 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการประเมินบุคคลตำแหน่งนักทรัพยากรบุคคล และนักจัดการงานทั่วไป ระดับชำนาญการ และระดับชำนาญการพิเศษ ครั้งที่ 1/2566 ผ่านสื่ออิเล็กทรอนิกส์
การประชุมดังกล่าว เพื่อรับทราบการแต่งตั้งคณะกรรมการประเมินบุคคลเพื่อเลื่อนขึ้นแต่งตั้งให้ดำรงตำแหน่งประเภทวิชาการ ระดับชำนาญการ และระดับชำนาญการพิเศษ ของสำนักงานปลัดกระทรวงเกษตรและสหกรณ์ และสำนักงานรัฐมนตรี รับทราบหลักเกณฑ์ วิธีการ และเงื่อนไขการเลื่อน การย้าย การโอน ข้าราชการพลเรือน เพื่อแต่งตั้งให้ดำรงตำแหน่งประเภทวิชาการ ระดับชำนาญการพิเศษลงมา ของสำนักงานปลัดกระทรวงเกษตรและสหกรณ์
และพิจารณากำหนดหลักเกณฑ์ในการประเมินบุคคลเพื่อเลื่อนขึ้นแต่งตั้งให้ดำรงตำแหน่งนักทรัพยากรบุคคลระดับชำนาญการพิเศษ การนับระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่เกี่ยวข้อง หรือเกื้อกูลกับสายงานที่จะแต่งตั้ง ตำแหน่งนักทรัพยากรบุคคล ระดับชำนาญการพิเศษ จำนวน 1 ราย ตำแหน่งนักทรัพยากรบุคคลและนักจัดการงานทั่วไป ระดับชำนาญการ จำนวน 2 ราย
วันพฤหัสบดีที่ 16 มีนาคม 2566
16/03/2566
โฆษกรัฐบาลเผย นายกฯ ปลื้มไทย-กานาขยายความร่วมมือด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ เพื่อประโยชน์ของประชาชนทั้งสองประเทศ
โฆษกรัฐบาลเผย นายกฯ ปลื้มไทย-กานาขยายความร่วมมือด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ เพื่อประโยชน์ของประชาชนทั้งสองประเทศ
วันที่ 16 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศกานามีความสนใจในแนวทางพระราชดำริว่าด้วยปรัชญาของเศรษฐกิจพอเพียง ยกเป็นต้นแบบพัฒนาอย่างยั่งยืน รวมทั้งสนใจการทำการเกษตรแบบ BCG Model นายกรัฐมนตรียืนยันไทยพร้อมสนับสนุนเทคโนโลยี องค์ความรู้ ให้คำแนะนำ และผลักดันความร่วมมือสู่ความสำเร็จระหว่างประเทศ
โฆษกประจำสำนักนายกรัฐมนตรี กล่าวว่า ประเทศกานามีนโยบายส่งเสริมเกษตรกรให้ปลูกข้าวและเพิ่มผลผลิตภายในประเทศมากขึ้น ซึ่งประเทศกานาสนใจในแนวทางพระราชดำริว่าด้วยปรัชญาของเศรษฐกิจพอเพียง และการทำการเกษตรแบบ BCG Model โดยกานาชื่นชมโครงการ “ข้าวรักษ์โลก” ของไทยที่ช่วยรักษาสิ่งแวดล้อม ลดการใช้สารเคมี และเป็นแนวทางใหม่ของการทำเกษตรกรรมโลก ซึ่งโครงการข้าวรักษ์โลก เป็นต้นแบบการปฏิวัติการทำนาแบบยั่งยืนตามที่นายกรัฐมนตรีได้ให้แนวทางไว้ จากแนวคิดการผลิตข้าวแบบใหม่ โดยการนำนวัตกรรมที่ทันสมัยมาใช้เพื่อการผลิตและลดการใช้สารเคมี ลดต้นทุนการผลิต ข้าวที่ได้มีคุณภาพสูง และสามารถขายได้ในราคาที่สูงขึ้น รวมทั้งผลิตภัณฑ์จากโครงการข้าวรักษ์โลกตอบโจทย์กระแสผู้บริโภคในโลกยุคปัจจุบัน ดีต่อสุขภาพและเป็นมิตรต่อสิ่งแวดล้อม
นอกจากนี้ โฆษกประจำสำนักนายกรัฐมนตรี กล่าวเพิ่มเติมว่า รัฐบาลให้ความสำคัญกับการสนับสนุนและขยายความร่วมมือด้านเกษตรกับประเทศคู่ค้าที่สำคัญ ซึ่งกานาเป็นประเทศคู่ค้าสินค้าเกษตรอับดับที่ 74 ของไทย ทั้งนี้ ไทยพร้อมให้ความร่วมมือด้านเทคโนโลยี สนับสนุนองค์ความรู้ สนับสนุนผู้เชี่ยวชาญ และการพัฒนาสายพันธุ์ข้าวให้มีคุณภาพ ผ่านโครงการที่ได้ขับเคลื่อนมาอย่างต่อเนื่อง ได้แก่ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และศูนย์เทคโนโลยีเกษตรและนวัตกรรม (Agritech and Innovation Center : AIC) โครงการ 1 ตำบล 1 กลุ่มเกษตรทฤษฎีใหม่ โคกหนองนาโมเดล ซึ่งไทยและกานาจะร่วมมือกันในการแลกเปลี่ยนข้อมูล สนับสนุนด้านวิชาการ เครื่องมือ เครื่องจักร และเทคโนโลยี เพื่อศึกษาความเป็นไปได้ในการพัฒนาด้านต่าง ๆ ที่จะเป็นประโยชน์ต่อทั้งสองประเทศต่อไป
“นายกรัฐมนตรีชื่นชมความร่วมมือระหว่างไทยกับกานา ในด้านเกษตรกรรม ปรัชญาของเศรษฐกิจพอเพียง และเกษตรทฤษฎีใหม่ โครงการข้าวรักษ์โลก BCG Model การพัฒนาสายพันธุ์ข้าวให้มีคุณภาพ โดยความร่วมมือนี้ จะเพิ่มผลผลิตทางการเกษตร ควบคู่ไปกับการรักษาสิ่งแวดล้อม ทั้งนี้ นายกรัฐมนตรีหวังเป็นอย่างยิ่งว่าความร่วมมือ และส่งเสริมการปลูกข้าวในประเทศกานาจะเป็นประโยชน์แก่ประชาชนในทั้งสองประเทศ” นายอนุชาฯ กล่าว
วันพฤหัสบดีที่ 16 มีนาคม 2566
16/03/2566
รมว. เฮ้ง เตรียมตำแหน่งงานกว่า 2 แสน 5 หมื่นอัตรา ชวนคนไทยสมัครงานผ่านเว็บไซต์ “ไทยมีงานทำ”
กระทรวงแรงงาน ชวนคนหางานใช้บริการเว็บไซต์ “ไทยมีงานทำ.doe.go.th” และแอปฯ “ไทยมีงานทำ”  ให้บริการฟรี! ไม่มีค่าใช้จ่าย รวมตำแหน่งงานภาครัฐ เอกชน และตำแหน่งงานจากบริษัทจัดหางานเพื่อผู้หางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน เตรียมตำแหน่งงานว่าง จำนวน 255,885 อัตรา รองรับผู้ว่างงาน ผู้จบการศึกษาใหม่ ผู้สูงอายุ กลุ่มผู้เปราะบาง และทุกคนที่ต้องการมีงานทำ โดยพร้อมให้บริการประชาชนผ่านระบบออนไลน์ บนแพลตฟอร์ม “ไทยมีงานทำ”ซึ่งให้บริการทั้ง Web Application และ Mobile Application ประชาชนสามารถหางาน เข้าถึงตำแหน่งงานที่สนใจเหมาะสมกับตนเอง และสมัครหลักสูตรฝึกอบรมเพื่อพัฒนาทักษะและเพิ่มโอกาสการมีงานทำ ซึ่งปัจจุบันมีตำแหน่งงาน (Active ในระบบ) จากทั่วประเทศ จำนวน 255,885 อัตรา โดยตำแหน่งงาน 5 อันดับแรกที่มีความต้องการมากที่สุด ได้แก่ 1. แรงงานด้านการประกอบ 2. แรงงานบรรจุผลิตภัณฑ์ 3.พนักงานขายของหน้าร้านและสาธิตสินค้า 4. พนักงานขายโฆษณาและตัวแทนนายหน้าขาย 5. ตัวแทนฝ่ายขายด้านเทคนิคและการค้า
“รัฐบาลโดยการนำของพล.อ. ประยุทธ์ จันทร์โอชา นายกรัฐมนตรี ให้ความสำคัญกับปัญหาการว่างงานอย่างยิ่ง เพราะเป็นปัญหาเริ่มต้นที่กระทบต่อการดำเนินชีวิต การใช้จ่ายในชีวิตประจำวันของภาคครัวเรือน ตลอดจนเศรษฐกิจในระดับประเทศเป็นลูกโซ่ จึงได้กำชับกระทรวงแรงงานสำรวจและเตรียมตำแหน่งงานไว้เพื่อรองรับคนไทยทุกคนที่ต้องการมีงานทำ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า แพลตฟอร์ม “ไทยมีงานทำ” เป็นเว็บไซต์สำหรับคนหางานที่รวบรวมตำแหน่งงานภาครัฐ เชื่อมโยงข้อมูลจากสำนักงาน ก.พ. ซึ่งมีตำแหน่งงานจากหน่วยงานราชการกว่า 300 หน่วยงาน ภาคเอกชน จากนายจ้าง สถานประกอบการที่เข้ามาใช้บริการแพลตฟอร์ม ไทยมีงานทำ และได้แจ้งตำแหน่งงานว่างไว้ และตำแหน่งงานจากบริษัทจัดหางานชั้นนำที่เป็นพันธมิตรความร่วมมือด้านการส่งเสริมการมีงานทำกับกรมการจัดหางาน อาทิ บริษัท จัดหางาน จ๊อบบีเคเค ดอท คอม จำกัด บริษัท จัดหางานจ็อบท็อปกัน จำกัด บริษัท จัดหางาน อเด็คโก้ (ประเทศไทย) จำกัด โดยคนหางานสามารถค้นหาข้อมูลตำแหน่งงานที่เหมาะสมกับตัวเอง ด้วยการ Matching ตำแหน่งงานตามพื้นที่ และ ภูมิลำเนา รวมถึงจับคู่ตำแหน่งงานจากความรู้ ความสามารถ และทักษะที่มีอยู่ และในส่วนนายจ้าง สถานประกอบการ ที่ต้องการช่องทางรับสมัครงาน สามารถลงทะเบียนนายจ้าง เพื่อประกาศตำแหน่งงาน และคัดลอกรายชื่อผู้หางาน นอกจากนี้ยังมีหลักสูตรฝึกอบรมเพื่อพัฒนาทักษะและเพิ่มโอกาสการมีงานทำด้วย
โดยปีงบประมาณ พ.ศ. 2566 (ตั้งแต่เดือนตุลาคม 2565 – เดือนกุมภาพันธ์ 2566) มีผู้สมัครงานมาใช้บริการ 117,642 คน บรรจุงานแล้ว 84,098 คน โดยกิจการที่ผู้สมัครงานได้รับการบรรจุงาน 5 อันดับแรก ได้แก่ 1.การผลิต 2.การขายส่งและการขายปลีก การซ่อมยานยนต์ และจักรยานยนต์ 3. ที่พักแรมและบริการด้านอาหาร 4. กิจกรรมทางวิชาชีพ วิทยาศาสตร์ และกิจกรรมทางวิชาการ 5. การบริหารราชการ การป้องกันประเทศ และการประกันสังคมภาคบังคับ ตามลำดับ
สำหรับผู้ที่ต้องการมีงานทำ และนายจ้าง/สถานประกอบการ หากต้องการสอบถามข้อมูลเพิ่มเติมสามารถติดต่อได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
วันพฤหัสบดีที่ 16 มีนาคม 2566
16/03/2566
ผู้ตรวจทาวันฯ ลงพื้นที่สตูล ตรวจราชการรอบ 1  เน้นย้ำการขับเคลื่อนนโยบาย MIND “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่สตูล ตรวจราชการรอบ 1  เน้นย้ำการขับเคลื่อนนโยบาย MIND “ปั้นอุตสาหกรรมคู่ชุมชน”
เมื่อวันที่ 14 มีนาคม 2566 เวลา 14.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจติดตามการปฏิบัติงานตามแผนการตรวจราชการกรณีปกติ รอบที่ 1 ประจำปีงบประมาณ พ.ศ. 2566 สำนักงานอุตสาหกรรมจังหวัดสตูล โดยมี นายอำนาจ ศรีอินทร์เกื้อ อุตสาหกรรมจังหวัดสตูล พร้อมด้วยเจ้าหน้าที่สำนักงานอุตสาหกรรมจังหวัดสตูล เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
โดยผู้ตรวจทาวันฯ ได้เน้นย้ำการขับเคลื่อนนโยบาย MIND ใช้ หัว และ ใจ เป็นแนวทางการปฏิบัติงานเพื่อมุ่งยกระดับ “ปั้นอุตสาหกรรมคู่ชุมชน” 4 มิติ ในด้านการส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุล พร้อมให้ข้อเสนอแนะการปฏิบัติงานจากการตรวจราชการในครั้งนี้ ดังนี้
1. การตรวจกำกับดูแลโรงงานอุตสาหกรรม เน้นย้ำให้ตรวจกำกับดูแล โรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ กำกับให้โรงงานปฏิบัติตามกฎหมาย เพื่อไม่ให้เกิดผลกระทบต่อชุมชนโดยรอบโรงงานพร้อมให้คำปรึกษาแนะนำแก่ผู้ประกอบการหากมีปัญหาอุปสรรคในการประกอบธุรกิจในพื้นที่
2. การพิจารณาอนุมัติ อนุญาต ให้เป็นไปตามกระบวนการและตามที่กฎหมายกำหนด แนวทางการปฏิบัติงาน ทั้งพระราชบัญญัติโรงงาน และพระราชบัญญัติแร่ ฯลฯ โดยเน้นย้ำให้อำนวยความสะดวกให้แก่ผู้รับบริการ
3. การปรับปรุงแก้ไขปัญหาผังเมืองรวมจังหวัด เนื่องจากได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบันต่อไป
4.การบริหารจัดการกากอุตสาหกรรมให้ถูกต้องตามกฎหมาย โดยเน้นย้ำ หากผู้ประกอบการมีปัญหาอุปสรรคในการดำเนินธุรกิจให้ สำนักงานอุตสาหกรรมให้คำปรึกษาและช่วยเหลือผู้ประกอบการอย่างเต็มที่
5. เนื่องจากจังหวัดสตูล เป็นแหล่งท่องเที่ยวทางทะเลที่มีชื่อเสียงและเป็นที่รู้จักกันอย่างดี เช่น เกาะตะรุเตา เกาะหลีเป๊ะ และเกาะอาดัง เป็นต้น ตลอดจนมีผู้ประกอบการที่มีการดำเนินธุรกิจในด้านการแปรรูผลผลิตทางเกษตรอยู่เป็นจำนวนมาก ควรส่งเสริมและพัฒนาผู้ประกอบการในการรับรองมาตรฐานผลิตภัณฑ์ชุมชน (มผช.) และมาตรฐานอุตสาหกรรม เอส (มอก.เอส) โดยเฉพาะในด้านอุตสาหกรรมภาคการบริการและการท่องเที่ยว
6. ประเด็นปัญหาและอุปสรรคที่สำคัญของผู้ประกอบการในพื้นที่จังหวัดสตูล เกี่ยวกับการยื่นขอสินเชื่อกองทุนพัฒนาเอสเอ็มอีตามแนวประชารัฐ โดยเฉพาะการขอตรวจเครดิตบูโร ซึ่งต้องใช้ระยะเวลาการตรวจถึง 3 วัน ในขณะที่ผู้ประกอบการในกรุงเทพมหานครและปริมณฑล จะใช้ระยะเวลาไม่เกิน 1 วัน ทำให้ผู้ประกอบการในจังหวัดสตูลขาดโอกาสที่จะได้รับสินเชื่อเนื่องจากวงเงินสินเชื่อครบเต็มจำนวนเสียก่อน
พร้อมได้ให้กำลังใจในการปฏิบัติงานกับเจ้าหน้าที่สำนักงานฯ ร่วมทำงานกันเป็นทีม พร้อมทั้งบูรณาการการทำงานทั้งภายในและภายนอกสำนักงานฯ เพื่อให้เกิดประสิทธิภาพประสิทธิผลในการปฏิบัติงานแก่ผู้ประกอบการ ประชาชน ต่อไป
วันพฤหัสบดีที่ 16 มีนาคม 2566
​รองปลัด.กษ.เป็นประธานการประชุมคณะทำงานกำหนดนโยบายขับเคลื่อนคาร์บอนเครดิตสำหรับภาคการเกษตร ครั้งที่ 1 / 2566
​รองปลัด.กษ.เป็นประธานการประชุมคณะทำงานกำหนดนโยบายขับเคลื่อนคาร์บอนเครดิตสำหรับภาคการเกษตร ครั้งที่ 1 / 2566
วันที่ 16 มีนาคม 2566 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทำงานกำหนดนโยบายขับเคลื่อนคาร์บอนเครดิตสำหรับภาคการเกษตร ครั้งที่ 1 / 2566 พร้อมด้วย ผู้บริหารหน่วยงานสังกัดกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ และผ่านระบบออนไลน์ (Zoom Meeting) โดยในที่ประชุมพิจารณาข้อเสนอแนวทางการส่งเสริมเกษตรกรตามนโยบายขับเคลื่อนคาร์บอนเครดิตสำหรับภาคการเกษตรเพื่อคำนวนปริมาณคาร์บอนที่เกิดจากระบบการผลิตในสินค้าเกษตร รวมถึงการรวบรวมเทคโนโลยีการผลิต นวัตกรรม และการศึกษาวิจัยเพื่อส่งเสริมการลดปล่อยก๊าซเรือนกระจกในระบบการผลิต ตลอดจนการเตรียมความพร้อมเกษตรกรเข้าสู่ตลาดคาร์บอนเครดิต
อนึ่ง กระทรวงเกษตรฯ ได้มีคำสั่งกระทรวงเกษตรและสหกรณ์ ที่ 921/2565 ลงวันที่ 8 ธันวาคม 2565 เรื่อง แต่งตั้งคณะทำงานกำหนดนโยบายขับเคลื่อนคาร์บอนเครดิตสำหรับภาคการเกษตร โดยมีรองปลัดกระทรวงเกษตรและสหกรณ์ ที่ได้รับมอบหมาย เป็นประธานคณะทำงานมีคณะทำงานจากหน่วยงานที่เกี่ยวข้อง ได้แก่ หัวหน้าผู้ตรวจราชการกระทรวงเกษตรและสหกรณ์ ผู้ช่วยปลัดกระทรวงเกษตรและสหกรณ์ที่ได้รับมอบหมาย รองเลขาธิการสำนักงานเศรษฐกิจการเกษตร รองอธิบดีกรมการข้าว รองอธิบดีกรมปศุสัตว์ รองอธิบดีกรมประมง และรองอธิบดีกรมวิชาการเกษตร เป็นต้น และมีผู้อำนวยการสำนักแผนงานและโครงการพิเศษ สำนักงานปลัดกระทรวงเกษตรและสหกรณ์ ผู้แทนสำนักวิจัยเศรษฐกิจการเกษตร สำนักงานเศรษฐกิการเกษตร และผู้แทนสำนักงานมาตรฐานสินค้าเกษตรและอาหารแห่งชาติ เป็นคณะทำงานและเลขานุการร่วม โดยมีอำนาจหน้าที่ ศึกษา วิเคราะห์กำหนดนโยบาย รวมถึงเสนอรูปแบบและแนวทางการขับเคลื่อนคาร์บอนเครดิตสำหรับภาคการเกษตร
วันจันทร์ที่ 20 มีนาคม 2566
ผู้มีรายได้น้อยอีสานสุดฮอตฝึกทักษะดิจิทัลรับ 4.0 ขายสินค้าออนไลน์ รับเครื่องมือทำกินสร้างรายได้ที่มั่นคง
ผู้มีรายได้น้อยเขตภาคอีสาน ฝึกทักษะด้านดิจิทัล นำสินค้าพื้นบ้านภูมิปัญญาท้องถิ่นขายบนโลกออนไลน์ กระแสตอบรับสุดฮอต เพิ่มรายได้ ปรบมือให้รัฐ จัดเครื่องมือทำกินส่งเสริมอาชีพอิสระ หวังก้าวผ่านความยากจน
วันจันทร์ที่ 20 มีนาคม 2566
มอบโล่ประกาศเกียรติคุณแก่มหาวิทยาลัยราชภัฏทั่วประเทศ
มอบโล่ประกาศเกียรติคุณแก่มหาวิทยาลัยราชภัฏทั่วประเทศ
วันนี้ (20 มีนาคม 2566) - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีและมอบโล่ประกาศเกียรติคุณ แก่มหาวิทยาลัยราชภัฏทั่วประเทศที่ได้เข้าร่วมโครงการต้นแบบการอบรมกลุ่มหลักสูตรทักษะดิจิทัลพื้นฐานที่จำเป็นและทักษะดิจิทัลชั้นสูงเฉพาะทาง เพื่อพัฒนาศักยภาพบุคลากรดิจิทัลทางการศึกษาในบริบทประเทศไทย โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และคณะผู้บริหารฯ เข้าร่วม ณ ห้องประชุมวายุภักดิ์ ชั้น 5 โรงแรมเซ็นทารา ศูนย์ราชการฯ แจ้งวัฒนะ
_______________________
วันจันทร์ที่ 20 มีนาคม 2566
พม. เตรียมเพิ่มประสิทธิภาพศูนย์ช่วยเหลือสังคมตำบล ใช้มือถือรับแจ้งปัญหาประชาชน 24 ชม.
พม. เตรียมเพิ่มประสิทธิภาพศูนย์ช่วยเหลือสังคมตำบล ใช้มือถือรับแจ้งปัญหาประชาชน 24 ชม.
วันที่ 18 มีนาคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหาร ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตําบลบ้านดง ณ องค์การบริหารส่วนตําบลบ้านดง อำเภอชาติตระการ และศูนย์ช่วยเหลือสังคมตําบลบ้านพร้าว ณ วัดบ้านพร้าว อำเภอนครไทย พร้อมมอบถุงยังชีพแก่ครัวเรือนเปราะบาง และครัวเรือนที่ประสบวาตภัย อีกทั้งมอบประกาศนียบัตรแก่อาสาสมัครพัฒนาสังคมและความมั่นคงของมนุษย์(อพม.) เข้มแข็ง และลงพื้นที่มอบป้ายบ้านพอเพียงสำหรับผู้มีรายได้น้อยฐานะยากจน นอกจากนี้ ประชุมติดตามความก้าวหน้า และรับฟังปัญหาอุปสรรค เพื่อพัฒนาและเพิ่มประสิทธิภาพในการขับเคลื่อนศูนย์ช่วยเหลือสังคมตําบล
นายจุติ กล่าวว่า ศูนย์ช่วยเหลือสังคมตำบลจะเป็นตัวแทนของคนในชุมชน ซึ่งศูนย์แห่งนี้ไม่ใช่ของใครคนใดคนหนึ่ง แต่เป็นของคนทุกคนในชุมชน เมื่อเกิดมีปัญหาและต้องการความช่วยเหลือ แล้วไม่สามารถติดต่อหน่วยงานได้ หรือเกิดการติดขัด อีกทั้งทุกท่านมีโทรศัพท์มือถือและนี่คือศูนย์ช่วยเหลือสังคมตำบลที่ให้บริการ 24 ชั่วโมง ไม่มีวันหยุด เพราะว่าทุกคนในตำบลมีสิทธิมาทำงานให้กับศูนย์แห่งนี้ ซึ่งในมือถือมีคนทำงานทุกหน่วยงานอยู่ในนี้ เมื่อใครมีปัญหาเรื่องใดสามารถแจ้งเข้ามาในระบบแจ้งเหตุฉุกเฉินทางสังคม หรือ ESS ผ่าน Line OA แล้วค้นหาชื่อคำว่า ESS Help Me และคนทำงานที่เกี่ยวข้องกับเรื่องนั้นจะสามารถเข้าไปให้ความช่วยเหลือได้ทันที ซึ่งจะเปิดให้บริการประชาชนทั่วประเทศตั้งแต่วันที่ 1 เมษายน 2566 เป็นต้นไป ทั้งนี้ ประธานศูนย์ฯ และคณะทำงานทุกคน จะคอยประสานการช่วยเหลือและแก้ปัญหาให้ชุมชนแบบพุ่งเป้าระดับตำบลและอำเภอ ในขณะที่ผู้ว่าราชการจังหวัดจะแก้ปัญหาแบบพุ่งเป้าระดับจังหวัด ซึ่งรัฐบาลไม่ทิ้งใครไว้ข้างหลัง
#ข่าวพม #พม24ชม #ช่วย24ชั่วโมง
วันจันทร์ที่ 20 มีนาคม 2566
20/03/2566
รองนายกฯ พลเอก ประวิตรฯ ลงพื้นที่ จ.พังงา หลังสถานการณ์น้ำเริ่มวิกฤตจากฝนทิ้งช่วง สั่งสำรวจแหล่งน้ำสำรอง เร่งระดมช่วยน้ำกินน้ำใช้ไม่ให้ขาดแคลน
ลดผลกระทบต่อประชาชนในพื้นที่
วันนี้ (20 มีนาคม 2566) เวลา 14.00 น. พลเอก ประวิตร วงษ์สุวรรณ รองนายกรัฐมนตรี พร้อมคณะ ได้เดินทางลงพื้นที่จังหวัดพังงา รับทราบสถานการณ์วิกฤตน้ำในพื้นที่หลังจากฝนทิ้งช่วง ส่งผลให้แหล่งน้ำธรรมชาติในหลายพื้นที่แห้งขอด โดยมี ผู้ว่าราชการจังหวัดพังงา และหัวหน้าส่วนราชการต่าง ๆ ให้การต้อนรับ โดยรับทราบสรุปสถานการณ์น้ำในพื้นที่ ภาพรวมพื้นที่มีลักษณะเป็นภูเขาและทะเล ประชาชนเดือดร้อนและขาดแคลนน้ำเพื่อการเกษตร ระบบชลประทานมีความจำเป็นเพื่อการเกษตร โดย ปี 2561 - 2566 รัฐบาลดำเนินโครงการแล้วกว่า 248 โครงการ ประชาชนได้รับประโยชน์กว่า 20,000 ครัวเรือน และปี 2567 ได้จัดเตรียมงบประมาณรองรับ 96 โครงการ ประชาชนได้รับประโยชน์ 24,000 ครัวเรือน ซึ่งปัจจุบันน้ำในแหล่งน้ำธรรมชาติเริ่มแห้งขอดจากฝนทิ้งช่วง
จากนั้น รองนายกรัฐมนตรีได้ติดตามความคืบหน้าโครงการฝายคลองกะปง อันเนื่องมาจากพระราชดำริ ณ ตำบลท่านา อำเภอกะปง จังหวัดพังงา โดยภาพรวมสามารถกักเก็บน้ำดิบได้ 120 ลูกบาศ์กเมตร ประชาชนได้รับประโยชน์ 5 หมู่บ้าน 1,082 ครัวเรือน 3,884 คน สามารถสร้างรายได้ให้ประชาชนกว่า 6.3 ล้านบาท พร้อมทั้งพบปะรับฟังปัญหาจากประชาชนในพื้นที่
โดย รองนายกรัฐมนตรีได้กำชับให้ สำนักงานทรัพยากรน้ำแห่งชาติ (สทนช.) สนับสนุนจังหวัดพังงาในการพัฒนาและจัดหาแหล่งน้ำสำรองเร่งด่วนเพิ่มเติมทั้งบนดินและใต้ดิน รองรับระบบประปาหมู่บ้าน และให้ส่วนราชการในพื้นที่ช่วยสนับสนุนสนับสนุนน้ำอุปโภคและบริโภคในพื้นที่เสี่ยงขาดแคลนน้ำ พร้อมทั้งให้พิจารณาแผนงานปี 2567 ให้เชื่อมโยงการเก็บกักน้ำในลำน้ำสายหลักและแหล่งเก็บกักน้ำในพื้นที่ช่วงฤดูฝนมากขึ้น และขอให้กรมฝนหลวงพิจารณาจัดทำฝนหลวงหากมีโอกาสและจำเป็น พร้อมยืนยันการช่วยเหลือจากรัฐบาลจะดำเนินกรต่อเนื่องกันไปและขอเป็นกำลังใจกับประชาชนทุกคนในพื้นที่
วันจันทร์ที่ 20 มีนาคม 2566
พม. จัดประชุม กผส. เผยช่วยเงินกู้ผู้สูงอายุประกอบอาชีพกว่า 85 ล้านบาท  พร้อมชูนายประยงค์ รณรงค์ เป็นผู้สูงอายุแห่งชาติ 2566
พม. จัดประชุม กผส. เผยช่วยเงินกู้ผู้สูงอายุประกอบอาชีพกว่า 85 ล้านบาท  พร้อมชูนายประยงค์ รณรงค์ เป็นผู้สูงอายุแห่งชาติ 2566
วันนี้ (20 มี.ค. 66) เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เข้าร่วมการประชุมคณะกรรมการผู้สูงอายุแห่งชาติ (กผส.) ครั้งที่ 1/2566 ผ่านระบบออนไลน์ Zoom Meeting ณ ห้องประชุมชั้น 9 กระทรวง พม. สะพานขาว กรุงเทพฯ ซึ่งจัดโดยกรมกิจการผู้สูงอายุ (ผส.) เพื่อขับเคลื่อนนโยบายการดำเนินงานด้านผู้สูงอายุ โดยมี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุม พร้อมด้วยนางสาวแรมรุ้ง วรวัธ อธิบดีกรมกิจการผู้สูงอายุ และผู้แทนหน่วยงานที่เกี่ยวข้อง เข้าร่วม ณ ห้องประชุมศูนย์ปฏิบัติการโสมสวลี ชั้น 11 สำนักงานปลัดกระทรวงพาณิชย์
นายจุติ กล่าวว่า วันนี้ มีการรายงานเรื่องสำคัญให้ที่ประชุมรับทราบ ไม่ว่าจะเป็น 1) ความเห็นในส่วนที่เกี่ยวข้องต่อข้อเสนอนโยบายเบี้ยยังชีพผู้สูงอายุแบบใหม่ จากกระทรวงการคลัง สำนักงานคณะกรรมการกฤษฎีกา สำนักงานสภาพัฒนาการเศรษฐกิจและสังคมแห่งชาติ และสำนักงบประมาณ 2) มติคณะรัฐมนตรีต่อรายงานสถานการณ์ผู้สูงอายุไทย พ.ศ. 2564 3) ความคืบหน้าการจัดทำรายงานสถานการณ์ผู้สูงอายุไทย พ.ศ. 2565 4) ผลการคัดเลือกผู้แทนองค์กรเอกชนเป็นกรรมการผู้ทรงคุณวุฒิ ตามพระราชบัญญัติผู้สูงอายุ พ.ศ. 2546 มาตรา 4 (5) ในคณะกรรมการผู้สูงอายุแห่งชาติ (กผส.) 5) การจัดงานสมัชชาผู้สูงอายุระดับชาติรองรับสังคมสูงวัย ปี 2566 และ 6) ผลการดำเนินงานกองทุนผู้สูงอายุประจำปีงบประมาณ พ.ศ. 2566 ณ ปัจจุบัน มีการกู้ยืมเงินทุนประกอบอาชีพ จำนวน 2,993 ราย เป็นเงิน 85,931,394 บาท และสนับสนุนโครงการ จำนวน 77 โครงการ เป็นเงิน 8,290,936 บาท นอกจากนี้ ที่ประชุมได้พิจารณาให้ความเห็นชอบการประกาศสดุดีเกียรติคุณยกย่อง นายประยงค์ รณรงค์ อายุ 86 ปี ปราชญ์เกษตร เป็นผู้สูงอายุแห่งชาติ ประจำปีพุทธศักราช 2566
#ช่วย24ชั่วโมง #พม24ชม #ข่าวพม
วันจันทร์ที่ 20 มีนาคม 2566
โฆษกรัฐบาลเผย นายกฯ ยินดีผลักดันกฎหมาย กยศ. สำเร็จ เริ่มมีผลบังคับใช้แล้ว (20 มีนาคม 2566) สร้างความเป็นธรรม ขยายโอกาสในการเข้าถึงการศึกษาอย่างเท่าเทียม
โฆษกรัฐบาลเผย นายกฯ ยินดีผลักดันกฎหมาย กยศ. สำเร็จ เริ่มมีผลบังคับใช้แล้ว (20 มีนาคม 2566) สร้างความเป็นธรรม ขยายโอกาสในการเข้าถึงการศึกษาอย่างเท่าเทียม
วันนี้ (20 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและขอบคุณการทำงานของทุกหน่วยงานที่เกี่ยวข้อง ในการมีส่วนร่วมผลักดันพระราชบัญญัติ กองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 ให้สำเร็จ โดยมีผลบังคับใช้แล้ววันนี้ (20 มีนาคม 2566) ถือเป็นผลงานสำคัญของรัฐบาล ในการสร้างความเป็นธรรมให้แก่ผู้กู้ยืมเงินและผู้ค้ำประกัน ขยายโอกาสในการเข้าถึงการศึกษามากขึ้น พร้อมส่งเสริมการศึกษาและพัฒนาบุคลากรของประเทศชาติเพื่อขับเคลื่อนประเทศ
โฆษกประจำสำนักนายกรัฐมนตรีกล่าวว่า เว็บไซต์ราชกิจจานุเบกษาได้เผยแพร่ พระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 สาระสำคัญของ"พ.ร.บ.กยศ."ฉบับนี้ อยู่ที่ มาตรา 18 และ 44 เกี่ยวกับการคิดอัตราดอกเบี้ยการกู้ยืมกองทุนกยศ.โดยบัญญัติให้เก็บดอกเบี้ยไม่เกิน 1% และคิดค่าปรับการผิดนัดชำระหนี้ ที่ไม่เกินร้อยละ 0.5% (จากเดิมที่กำหนดให้เก็บดอกเบี้ยไม่เกิน 7.5% ต่อปี และคิดค่าปรับการผิดนัดชำระหนี้ ไม่เกินร้อยละ 1.5% ต่อเดือน) ซึ่งกฎหมายที่แก้ไขเพิ่มเติมนี้จะใช้ทั้งกับผู้กู้ยืมเงินรายใหม่ ผู้ชำระหนี้คืนอยู่ และผู้ค้ำประกันในปัจจุบันด้วย โดยมีประเด็นสำคัญ 3 ประเด็น ดังนี้
1.) ผู้กู้ยืม กยศ. จะสามารถเลือกประเภทของการศึกษาที่หลากหลายมากขึ้น โดยครอบคลุมการศึกษาในหลักสูตรอาชีพ เพื่อยกระดับทักษะ สมรรถนะ (Reskill/Upskill) และการเรียนรู้ตลอดชีวิต (Life Long Learning)
2.) การกู้ยืมเงินจะสะดวกมากขึ้น ไม่ต้องมีผู้ค้ำประกันในทุกกรณี โดย กยศ. จะช่วยให้ข้อมูลแก่นักเรียนหรือนักศึกษาประกอบการตัดสินใจก่อนเลือกสาขาที่เรียนเพื่อวางแผนอนาคต รวมทั้งสามารถขยายให้กู้ยืมเงินเรียนได้เกินเวลาที่หลักสูตรกำหนด หากมีความจำเป็น
3.) แก้ไขโครงสร้างสินเชื่อเพื่อให้ผู้กู้ยืมสามารถชำระหนี้ได้ตามกำลังและความสามารถในการหารายได้ สร้างวินัยในการชำระเงินคืนกองทุนเพื่อสร้างความยั่งยืนให้กับกองทุน โดยกำหนดให้มีระยะเวลาปลอดหนี้, เลือกผ่อนชำระเป็นรายเดือน รายไตรมาส หรือรายปีได้, ตัดชำระหนี้จากต้นเงินดอกเบี้ย และเงินเพิ่ม รวมทั้งช่วยผ่อนผันการชำระหนี้ได้ทุกช่วงเวลา
“นายกรัฐมนตรีให้ความสำคัญกับการศึกษาของเยาวชนไทยในลำดับต้นตลอดการทำงานที่ผ่านมา โดยเน้นย้ำว่าประชาชนต้องสามารถเข้าถึงการศึกษาได้อย่างเท่าเทียม การแก้ไขเพิ่มเติม พ.ร.บ. กยศ. ฉบับที่ 2 นี้ จึงเป็นประโยชน์อย่างยิ่งแก่ทั้งผู้กู้ยืมและผู้ค้ำประกัน ช่วยให้การชำระหนี้มีความเป็นธรรม สอดคล้องกับความสามารถในการชำระหนี้ รวมทั้งยังเป็นการส่งเสริมการศึกษาในทุกประเภทเพื่อรองรับการเรียนรู้ โดยถือเป็นความสำเร็จของรัฐบาลในการพัฒนาบุคลากรที่เปรียบเสมือนอนาคตของประเทศชาติต่อไป” นายอนุชาฯ กล่าว